কৌশিক গঙ্গোপাধ্যায়: যারা এই ধরনের প্রশ্ন তুলছেন, তাদের আমি সোজাসুজি বলবো— এগুলো আসলে ভাগাভাগির জিনিসই নয়। রবীন্দ্রনাথকে আমরা তো কোনোদিন ভাগ করিনি। তিনি যদি শুধু ভারতেরই হন তাহলে বাংলাদেশের জাতীয় সঙ্গীত কীভাবে রবীন্দ্রনাথের হতে পারে? বা নজরুলকেই বা কী করে ভারতের বলি, যখন তাকে বাংলাদেশের সঙ্গে শেয়ার করে নিতে আমাদের কোনও অসুবিধা হয়নি? আমি তো বলবো গান-বাজনা-শিল্পী-গুণীজন বা মহান ব্যক্তিত্বরা কখনও কোনও দেশের একার সম্পত্তি হতে পারে না। বাংলাদেশিদের বরং আনন্দিত হওয়া উচিত একজন ভারতীয় এই সিনেমাটা বানাচ্ছেন এবং ভারত সরকার এমন একটা দারুণ প্রকল্প হাতে নিয়েছে।